Reverentissimo in Christo patri ac domino Y[voni], divina gratia abbati Cluniacensi, sanctoque ejusdem loci conventui, frater Stephanus, suus humilis prior Najarensis, terram coram pedibus humiliter osculari et obedienciam usque ad mortem. Cum propter multa et ardua negocia que cum multis in partibus nostris ad presens habemus, ad vestrum generale capitulum personaliter accedere non possimus, reverentissime paternitati vestre, flexis genibus, duximus supplicandum quatinus hac vice nos habere dignemini excusatos. Datum apud Najaram, sabbato vigilia Resurrectionis Domini.